Spenningurin er øgiligur í Klaksvík, nú býardreingirnir vinna býnum heiður. Í kvøld sleppur stoltleikin KÍ veruliga at royna seg í fyrru hálvfinaluni móti NSÍ, sum verður í Djúpimýru. Væntandi fara fólk av húsi at stuðla bláa liðnum, nú veðrið er gott og nógv stendur upp á spæl, og býráðslimirnir vilja ikki sita eftir. -Her er fótbóltsfepur. Tað gongur væl hjá KÍ, og vit vilja øll sleppa at stuðla. Vit politikarar vilja eisini gera okkara, so mugu vit vóna, at KÍ ger sítt, sigur Jógvan Skorheim, borgarstjóri. Í øllum førum fyllir tað øgiliga nógv á arbeiðsplássunum, tá ið KÍ sigrar, og leikararnir siga eisini, at teir vera steðgaðir á gøtuni, nú tað gongur væl. Tað hevur stóran týdning fyri optimismuna sum heild í býnum, so nú vóna vit, at tað heldur á, sigur ein spentur borgarstjóri. Hann vónar, og væntar kanska eisini eitt sindur, at KÍ vinnur 3-0 í kvøld, so tað ikki gerst alt ov spennandi til returdystin í Runavík. Málið kom ikki fyrr enn móti dystarenda, tá ið Erling Jacobsen skoraði málið við høvdinum. Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg